KONSTITUCIJOS KOMISIJA SVARSTĖ DVIGUBOS PILIETYBĖS KLAUSIMĄ

[bookmark: _GoBack]2015 m. gruodžio 16 d. įvyko Seimo Konstitucijos komisijos posėdis, kuriame nutarta pritarti Seimo narių grupės pateiktam Lietuvos Respublikos nutarimo „Dėl referendumo dėl Lietuvos Respublikos Konstitucijos 12 straipsnio pakeitimo paskelbimo“ projektui Nr. XIIP-298 dėl  privalomojo referendumo dėl dvigubos pilietybės paskelbimui ir pasiūlyti, kad Konstitucijoje būtų įtvirtinta, jog „Lietuvos Respublikos piliečiai, pilietybę įgiję gimdami, konstitucinio įstatymo nustatytais pagrindais gali būti kartu ir kitos valstybės piliečiais. Kiti asmenys Lietuvos Respublikos ir kitos valstybės piliečiais gali būti kartu tik atskirais konstitucinio įstatymo nustatytais atvejais“.
Konstitucijos komisija taip pat nusprendė, kad siūlomų nuostatų pagrindimui reikėtų parengti nurodomo konstitucinio įstatymo projektą ir dėl to kreipėsi į Lietuvos Respublikos Vyriausybę. 

